EkBass/fiwiki-20250220-pages-articles huggingface dataset:
Mika Lähderinne

Mika Lähderinne (s. 8. toukokuuta 1980 Kiuruvesi) on suomalainen entinen jalkapalloilija ja jalkapallovalmentaja. Lähderinne päätti pelaajauransa kauden 2013 jälkeen. Lähderinne pelasi Veikkausliigassa KuPS:in, TP-47:n ja AC Oulun riveissä yhteensä 30 ottelua. Lisäksi hän pelasi Ykkösessä yli 100 ottelua. Valmentajana hän on toiminut PK-37:ssa, Jipossa, KuPS:in junioreissa sekä AC Oulussa. == Seurajoukkueet == Mika Lähderinteen pelaajaura aikuisten tasolla alkoi kaudella 1996 KiuPa:n riveissä Kolmosessa. Lähderinne pelasi kauden 1999 Kakkosen PK-37:ssa, ja kaudeksi 2000 hän siirtyi Ykkösessä pelanneen KuPS:in riveihin. KuPS nousi Veikkausliigaan kaudeksi 2001, ja Lähderinne debytoi liigassa 1. heinäkuuta 2001 ottelussa KuPS–FC Inter. Debyyttiottelu jäi kuitenkin kauden ainoaksi liigapeliksi ja Lähderinne vietti suurimman osan kaudesta lainalla Kakkosessa. Lähderinne pelasi kaudet 2002–2003 Kakkosessa PK-37:ssa ja Warkaus JK:ssa sekä kauden 2004 jälleen KuPS:issa Ykkösessä. Kaudeksi 2005 hän siirtyi Veikkausliigassa pelanneen TP-47:n riveihin. Lähderinne pelasi kaudella 2005 yhteensä 15 liigaottelua. TP-47 jäi liigassa viimeiseksi ja putosi kauden päätteeksi Ykköseen. Liigakauden jälkeen Lähderinne siirtyi Ykkösessä pelanneeseen Jippoon, jossa hän pelasi kolmen kauden aikana yhteensä 69 ottelua. Lähderinne siirtyi kaudeksi 2009 Ykkösen KPV:hen. KPV oli sarjassa toinen ja pääsi pelaamaan liigakarsintaa. Veikkausliigassa pelannut JJK voitti kuitenkin KPV:n karsinnassa. Lähderinne pelasi kaudella 2009 yhteensä 24 Ykkösen ottelua ja hän voitti Ykkösen Veikkauspörssin. Kaudeksi 2010 Lähderinne siirtyi Veikkausliigaan nousseeseen AC Ouluun, jonka riveissä hän pelasi 14 liigaottelua. Lähderinne jatkoi AC Oulussa myös seuraavalla kaudella vaikka seura jäi ilman liigalisenssiä ja joukkue pudotettiin Ykköseen. Lähderinne pelasi kaudet 2012–2013 Kakkosessa PK-37:ssa, jonka jälkeen hän päätti pelaajauransa. == Valmentajana == Mika Lähderinteen valmentajaura alkoi kaudella 2012, kun hänet nimitettiin Kakkosen PK-37:n pelaajavalmentajaksi. Kahden kauden ja pelaajauran päättymisen jälkeen Lähderinne siirtyi kaudeksi 2014 Ykkösessä pelanneen Jipon päävalmentajaksi. JIPPO oli kaudella 2014 Ykkösessä toiseksi viimeinen ja joukkue putosi Kakkoseen. Kaudet 2015–2017 Lähderinne valmensi KuPS:in A- ja B-junioreita. Lähderinne siirtyi lokakuussa 2017 Ykkösen AC Oulun päävalmentajaksi 1+2 -vuotisella sopimuksella. AC Oulu oli kaudella 2018 Ykkösessä neljäs. Lähderinne ja AC Oulu käyttivät sopimuksen kahden vuoden jatko-option, joten hän jatkoi seuran päävalmentajana myös kaudella 2019. AC Oulu irtisanoi Lähderinteen sopimuksen odotuksia heikommin sujuneen alkukauden jälkeen kesäkuussa 2019. == Lähteet == Luokka:Suomalaiset jalkapalloilijat Luokka:Suomalaiset jalkapallovalmentajat Luokka:Vuonna 1980 syntyneet Luokka:Elävät henkilöt
Laatokka (albumi)

Laatokka on Viipurin Lauluveikkojen studiolevy vuodelta 1975. ==Kappaleet== # # # # # # # # # # # # # # # # # == Lähteet == Luokka:Vuoden 1975 albumit Luokka:Viipurin Lauluveikkojen albumit
Oomme Karjalaa muistaneet

Oomme Karjalaa muistelleet on helsinkiläisen mieskuoro Viipurin Lauluveikkojen studioalbumi, joka julkaistiin vuonna 1984. ==Kappaleet== # # # # # # # # # # # # # # # # # # == Lähteet == Luokka:Vuoden 1984 albumit Luokka:Viipurin Lauluveikkojen albumit
Charles Vinci

Charles Thomas Vinci Jr. (28. helmikuuta 1933 Cleveland, Ohio – 13. kesäkuuta 2018Chuck Vinci, two-time Olympic weightlifting champion, dies ) oli yhdysvaltalainen painonnostaja ja kaksinkertainen olympiavoittaja. Hän kilpaili kärpässarjassa eli alle 56-kiloisissa, joka hänen aktiivivuosinaan oli kevyin painoluokka. Vielä lähes 50 vuotta jälkimmäisen olympiavoittonsa jälkeen hän on viimeisin yhdysvaltalainen painonnoston olympiakultaa voittanut mies; naisista olympiavoittoon on sittemmin yltänyt Tara Nott vuonna 2000. Vinci voitti Melbournen 1956 olympialaisissa kultaa kärpässarjassa maailmanennätystuloksella 342,5 kg. Hän punnersi tuloksekseen 105 kg, tempasi 105 kg ja työnsi 132,5 kg. Rooman 1960 olympialaisissa hän voitti kultaa tuloksella 345 kg. Hän paransi Melbournen tempaustulostaan 2,5 kilolla ja sai muissa nostomuodoissa saman tuloksen kuin neljä vuotta aiemmin. Vinci saavutti MM-kilpailuissa hopeaa vuosina 1955 ja 1958. == Lähteet == * * === Viitteet === Luokka:Yhdysvaltalaiset olympiavoittajat Luokka:Yhdysvaltalaiset painonnostajat Luokka:Vuonna 1933 syntyneet Luokka:Vuonna 2018 kuolleet
Heterobathmia

Heterobathmia on pieni, vain muutaman lajin käsittävä perhossuku ja alkeellisen Heterobathmiina-alalahkon ainoa suku. Suvun perhoset ovat pieniä, Etelä-Amerikan eteläosissa tavattavia metallinkiiltoisia perhosia. Lajit muistuttavat suuresti leukaperhosia, joihin kuuluvaksi ryhmä ne alun perin katsottiinkin, kunnes poikkeavuudet toukkavaiheen kehityksessä johtivat ryhmän erottamiseen omaksi alalahkokseenKristensen, N. P. (1983) The Heterobathmia life history elucidated: immature stages contradict assignment to suborder Zeugloptera (Insecta, Lepidoptera). Zeitschrift für zoologische Systematik und Evolutionsforschung, 21, 101-124. Suuosat ovat purevat eikä suvun perhosilla ole kehittyneemmille perhosryhmille ominaista imukärsää. Myös suun rakenteissa on pieniä eroja leukaperhosiin nähden.http://web.archive.org/web/20070609201451/http://www.macn.secyt.gov.ar/cont_Publicaciones/Rns- Vol07-1_57-65.pdf Aikuiset perhoset ovat aktiivisia päiväsaikaan ja käyttävät ravinnokseen Nothofagus-suvun puiden siitepölyä. == Lähteet == == Aiheesta muualla == *Tree of Life: Heterobathmiidae Luokka:Perhoset
Otto le Roi

Otto le Roi (28. marraskuuta 1878 Zweibrücken – 11. lokakuuta 1916) oli saksalainen eläintieteilijä. Otto le Roin suku oli muuttanut Ranskasta. Roi opiskeli lääkealaa Bonnin yliopistossa, josta valmistui 1904. Hänen intohimonsa oli kuitenkin eläintiede, josta hän väitteli tohtoriksi 1906. Väitöksen aiheena olivat siimajalkaisten loiset. Le Roi toimi Alexander Koenigin assistenttina Huippuvuorille suuntautuneella tutkmusretkellä 1907–1908. Roi kirjoitti lintuja käsittelevän osan sekä hieman hyönteisistä ja kasveista retken matkakertomukseen Avifauna Spitzbergensis Forschungsreisen nach der Bären-Insel und dem Spitzbergfen-Archipel, mit ihren Faunistischen und floristischen Ergebnissen (W. Büxenstein, Berliini 1911). Roi kuvaili käpytikan (Dendrocopos major) alalajin thanneri vuonna 1911.ITIS == Lähteet == *Journal für Ornithologie *Amherst College Luokka:Saksalaiset ornitologit Luokka:Vuonna 1878 syntyneet Luokka:Vuonna 1916 kuolleet
Wolmanin tauti

Wolmanin tauti on varhain kuolemaan johtava lysosomaalinen kertymäsairaus. Se aiheuttaa muun muassa hepatosplenomegaliaa, steatorreaa ja anemiaa.Tohtori.fi: Wolmanin tauti Sairaus johtuu happaman lipaasin puutoksesta.Työterveyskirjasto: Wolmanin tautiSolunetti: Lysosomaaliset taudit LIPA-geenin perinnöllisten mutaatioiden aiheuttama sairaus johtaa vaikeaan aliravitsemustilaan. Tauti on todettavissa arviolta yhdellä 350 000 vastasyntyneestä.Genetics Home Reference: Wolman disease == Lähteet == == Katso myös == * Kolesteroliesterien varastoitumissairaus Luokka:Perinnölliset sairaudet Luokka:Aineenvaihduntasairaudet Luokka:Harvinaissairaudet
Elisa Salo

Elisa Salo on suomalainen näyttelijä, tanssija ja näytelmäkirjailija, lisäksi hänen erityisosaamiseensa kuuluu capoeira. Salo on näytellyt Heinähattua Tampereen Työväen Teatterin näytelmässä Heinähattu, Vilttitossu ja Pamela- täti, jossa Vilttitossun roolissa nähtiin Mervi Takatalo. Salo on käsikirjoittanut nuortennäytelmän nimeltä Räjähdysvaara Ahaa Teatteriin vuonna 2007, lastennäytelmän Iik, hammaspeikko sekä Naurutalo -näytelmänMeri, Lauri: Myrskyinen päivä huvipuistossa. Elisa Salon toinen näytelmä jatkaa vahvalla fantasialinjalla. (Naurutalo-näytelmän arvostelu.) Helsingin Sanomat 14.1.2008. Artikkelin maksullinen verkkoversio, viitattu 10.4.2022.. Televisiorooleista tunnetuin on Sepän Liisan eli Liisa Aaronintyttären rooli televisiosarjassa Hovimäki. Salo valmistui teatteritaiteen maisteriksi Tampereen yliopiston näyttelijäntyön laitokselta vuonna 2004. ==Filmografia== === Teatteri === * SeaLife Uponneet (Karo)Säkö, Maria: Teatteri pureutuu lapsen pelkoon, Helsingin Sanomat 14.5.2013. Archive.is, tallennettu 30.5.2014. * Sinikka ja Tiina Nopola: Heinähattu, Vilttitossu ja Pamela-täti (Heinähattu)Heinähattu, Vilttitossu ja Pamela-täti, TTT, Internet Archive 17.4.2009. * Sinikka ja Tiina Nopola: Heinähattu, Vilttitossu ja Rubensin veljekset (Heinähattu) * Pieni merenneito (Heljä), Kuopion kaupunginteatteri 2004 * Myöhästynyt hääyö * Kultaiset hupsut (Fairy May), Kuopion kaupunginteatteri 2006 * Antonio Skármeta: Isla Negran postimies (Beatriz), Kuopion kaupunginteatteri 2005 * Populäärimusiikkia V*ttulajänkältä (isosisko ym.), Kuopion Kaupunginteatteri 2005 * Café Moravia (La Cuoca) * Lokki (Nina) * Kesäyön unelma (Titania) * Carmen ja ihmisten kaupunki, Tanssiteatteri MD 2002 * Iik, hammaspeikko (Hammaskeiju Wau), Teatteri Vantaa 2009 * Tiitiäisen pippurimylly (Lilli), Raatikko 2011 * Naurutalo (Maikki) === Elokuva ja televisio === * Tauno Tukevan sota, tv-sarja (Taunon vaimo Ida), ohj. Heidi Köngäs * Asta + Janne, lyhytelokuva (Asta), ohj. Esa Illi * Vuorikauris Noora Toivonen, tv-dokumentti, (Nooran ääni) ohj. Jari Kärenlampi * Mielipuolen päiväkirja, ohj. Jaakko Salmijärvi * Kolme selviytyjää, lyhytelokuva (Venla), ohj. Harri István Mäki * Hovimäki (Sepän Liisa), ohj. Carl Mesterton. * Kalapuikkokeitto, tv-sarja (Pilvi), ohj. Lenka Hellstedt * Donna Hot, haaveratsastaja * Kolmas pyörä === Radio === * Laiskuuden lähteillä, kuunnelma, ohj. Heikki Niskanen * Takamaa, kuunnelma, ohj. Hannu Puttonen * Maleksijat, kuunnelma, ohj. Helka-Maria Kinnunen * Me Rosvolat, kuunnelma (Vilja) ohj. Tarja Jakunaho === Dramatisointi === *Etusivun juttu, ohjaus: Tommi Kainulainen, Teatteri 2000 v. 2008 == Lähteet == *https://www.taik.fi/component/option,com_frame/Itemid,622/depid,10/progid,36/y,2006/uid,184/workid,440/lang,sv/ *http://www.hurraa.org/Etusivun_juttu.htm *http://www.uta.fi/ajankohtaista2/yliopistouutiset/0202/0102c.html *http://yle.fi/elavaarkisto/?s=s&g;=5&ag;=113&t;=839&a;=7524 ===Viitteet=== == Aiheesta muualla == *Elisa Salo, Helsingin Freet ry * * *Heinähattu, Vilttitossu ja Pamela-täti -näytelmän virallinen traileri, TTT / YouTube Luokka:Suomalaiset näyttelijät Luokka:Vuonna 1978 syntyneet Luokka:Elävät henkilöt
Kohtaamispaikka

Kohtaamispaikaksi kutsutaan kaikille kansalaisille avointa, mahdollisesti jollekin ihmisryhmälle suunnattua, tilaa, jonka pääasiallisena tarkoituksena on tarjota kansalaisille mahdollisuus vapaamuotoiseen kohtaamiseen. Kohtaamispaikkoja ylläpitävät usein järjestöt, kunnat ja/tai seurakunnat. Osa kohtaamispaikoista on tarkoitettu yleisesti kaikille kansalaisille ja osa taas on suunnattu palvelemaan joidenkin erityisryhmien, esimerkiksi mielenterveyskuntoutujien, työttömien tai vammaisten henkilöiden tarpeita. Ihmiset hakeutuvat kohtaamispaikkoihin paitsi tapaamaan muita ihmisiä myös saamaan konkreettista apua ja tukea tai auttamaan muita. Kohtaamispaikkojen tarkkaa lukumäärää Suomessa ei tiedetä. Jonkinlaisia viitteitä antaa Kansalaisareenan ylläpitämä rekisteri, jossa on tällä hetkellä yli 200 kohtaamispaikan tiedot. Kohtaamispaikkojen edustajat, sekä työntekijät että vapaaehtoiset, kokoontuvat vuosittain valtakunnalliseen kohtaamispaikkojen seminaariin. Vuonna 2017 seminaari järjestetään Savonlinnassa. ==Lähteet== *http://kansalaisareena.fi *www.kumppanuuskeskus.fi *EHYT ry:n Elokolot ja kohtaamispaikkaverkosto Luokka:Sosiaaliset suhteet
Area 51 (vuoden 2005 videopeli)

Area 51 on Midway Gamesin kehittämä ja vuonna 2005 julkaisema ensimmäisen persoonan ammunta- ja selviytymiskauhupeli. Peli on julkaistu PlayStation 2:lle, Xboxille ja Windowsille. Pelattavan hahmon ääninäyttelijänä on David Duchovny. Pelin kaksi muuta merkittävää näyttelijää ovat Powers Boothe ja Marilyn Manson. == Juoni == Pelin päähenkilö on Ethan Cole, HazMat Bravo -tiimin jäsen, joka on lähetetty Area 51:lle selvittämään jonkinlaisen alien- viruksen leviämisen syytä ja löytämään HazMat Delta -tiimi, joka on myös Area 51:llä taistelemassa virusta vastaan. Virus on saastuttanut henkilökuntaa ja tehnyt heistä verenhimoisia mutantteja. == Vastaanotto == Peli sai GameSpotin arvostelussa arvosanaksi 6.9/10. Kehuja se sai muun muassa hyvistä visuaaleista ja ääniefekteistä, kritiikkiä taas heikosta ääninäyttelystä. == Lähteet == == Aiheesta muualla == * Luokka:Ensimmäisen persoonan ammuntapelit Luokka:Vuoden 2005 videopelit
Posse (lyhytelokuva)

Posse on suomalainen lyhytelokuva vuodelta 2009. Elokuvan ohjasi Aleksi Salmenperä ja käsikirjoitti Kari Hotakainen. Pääosassa esiintyivät Antti Virmavirta, Pertti Sveholm ja Pirjo Lonka. ==Rooleissa== Luokka:Vuoden 2009 suomalaiset elokuvat Luokka:Suomalaiset lyhytelokuvat Luokka:Aleksi Salmenperän ohjaamat elokuvat
Copa Interamericana

Copa Interamericana oli CONMEBOLin vuosina 1968–1998 järjestämä jalkapallokilpailu, jossa kohtasivat Copa Libertadoresin ja CONCACAF Champions' Cupin voittajat. Kilpailua ei pelattu säännöllisesti vuosittain; esimerkiksi vuosina 1981–1984 sitä ei järjestetty lainkaan. Viimeisen kerran cup pelattiin vuonna 1998, jolloin yhdysvaltalainen DC United voitti brasilialaisen Vasco da Gaman kahden ottelun yhteistuloksella 2–1. Sittemmin kilpailu lopetettiin ja CONCACAFin joukkueet alkoivat ottaa osaa CONMEBOLin järjestämiin kilpailuihin. ==Mestarit== *1968 Estudiantes *1971 Club Nacional de Football *1972 Independiente *1974 Independiente *1975 Independiente *1977 Club América *1979 Club Olimpia Asuncion *1980 Club Universidad Nacional *1985 Argentinos Juniors *1986 River Plate *1988 Club Nacional de Football *1989 Atletico Nacional *1990 Club América *1991 Colo-Colo *1993 Universidad Catolica *1994 Vélez Sársfield *1995 Atletico Nacional *1998 DC United Luokka:Jalkapallon seurajoukkuekilpailut
Helmimuurat

Helmimuurat (Hylophylax) on puumuurien heimoon kuuluva varpuslintusuku. Helmimuurien sukuun kuuluu BirdLifen mukaan 3 lajia. == Helmimuuriin kuuluvia lajeja == * Helmimuura (Hylophylax naevius) * Helmirintamuura (Hylophylax naevioides) * Helmiselkämuura (Hylophylax punctulatus) ==Lähteet== == Aiheesta muualla == *ITIS: Hylophylax Luokka:Puumuurat
Eero Nikkarinen

Eero Nikkarinen (s. 24. maaliskuuta 1963) on suomalainen entinen pääsarjatason koripallovalmentaja. == Ura == Nikkarinen on toiminut päävalmentajana SM- tasolla Helsingin NMKY:ssä kaksi kautta vuosina 1996–1998. I-divisioonassa hän toimi Rekolan Urheilijoiden valmentajana ennen siirtymistään pääsarjaan Team Componentaan. 13\. joulukuuta 2007 Componenta ilmoitti vapauttavansa toistaiseksi Nikkarisen tehtävästään joukkueen huonon menestyksen takia. Nikkarinen ei ollut kuitenkaan väliaikaiseen erottamiseen tyytyväinen vaan irtisanoutui Componentan päävalmentajan pestistä ja jätti käräjäoikeuteen vaatimuksen vahingonkorvauksesta. Vahingonkorvausta Nikkarinen haki, koska hän koki Componentan rikkoneen työsopimuslakia estämällä työntekijäänsä tekemästä työtään. Hän voitti kiistan ja Team Componenta tuomittiin maksamaan hänelle 60 000 euron korvaukset. Varsinaiselta ammatiltaan Nikkarinen on hovioikeudenneuvos. Nikkarinen sai vuonna 2022 hovioikeudelta kirjallisen varoituksen vapaa-ajallaan tekemistään Lapin yliopiston prosessioikeuden professoria Mikko Vuorenpäätä arvostelleista Twitter-kirjoituksista. == Lähteet == Luokka:Suomalaiset koripallovalmentajat Luokka:Vuonna 1963 syntyneet Luokka:Elävät henkilöt
Agathiphaga

Agathiphaga on kaksi lajia käsittävä perhossuku ja perhosten Aglossata- alalahkon ainoa suku. Suvun kuvasi tieteelle Lionel Jack Dumbleton vuonna 1952. Agathiphaga-lajeja pidetään toiseksi alkeellisimpana perhosryhmänä heti leukaperhosten jälkeen. Leukaperhosten tapaan Agathiphaga-lajeilla ei ole imukärsää vaan epäsymmetriset, purevat suuosat. Lajien levinneisyys kattaa alueen, joka ulottuu itäisestä Australiasta Vanuatulle, Salomonsaarille ja Fidžille saakka. Toukat elävät kaurien (Agathis) siementen sisällä, mistä tulee suvun ”kaurinsyöjää” merkitsevä tieteellinen nimi. Lajeja tunnetaan toistaiseksi kaksi, Agathiphaga vitiensis, jonka toukat elävät Agathis macrophyllan ja Agathiphaga queenslandensis, jonka toukat elävät Agathis robustan siemenissä. Toukka myös koteloituu siemenen sisään. Agathiphaga- toukkien vihollisia ovat ainakin loispistiäiset.http://hdl.handle.net/10125/8753 Toukat voivat vaipua diapaussiin jopa 12 vuoden ajaksi, mikä luultavasti on mahdollistanut lajien leviämisen Tyynen valtameren saarille kelluvien siementen sisälläUpton, M.S. (1997) A twelve-year larval diapause in the Queensland kauri moth, Agathiphaga queenslandiae Dumbleton (Lepidoptera: Agathiphagidae). The Entomologist, 116, 142–143. == Lähteet == == Aiheesta muualla == *Kuvia lajista Agathiphaga queenslandensis *Kristensen N.P. (1984) The male genitalia of Agathiphaga (Lepidoptera: Agathiphagidae) and the lepidopteran ground plan, Insect Systematics & Evolution, 15, 151–178 *Tree of Life web project: Agathiphaga Luokka:Perhoset pt:Agathiphagidae ru:Agathiphagidae
Scott McCord

Scott McCord (s. 19. huhtikuuta 1971 Camden, Lontoo, Yhdistynyt kuningaskunta) on englantilais-kanadalainen näyttelijä ja blueslaulaja, joka tunnetaan paremmin äänirooleistaan animaatioissa Yin Yang Yo!, Ruby Gloom, Total Drama Island ja Bakugan. Hän on esiintynyt myös televisiosarjoissa ja elokuvissa kuten Jailbite, The Eleventh Hour, 16 Blocks ja Hetkessä tähdeksi. ==Diskografia== *Blues for Sunshine (2008)Scott Mccord CD Baby Viitattu 15.12.2009 ==Lähteet== Luokka:Kanadalaiset televisionäyttelijät Luokka:Kanadalaiset elokuvanäyttelijät Luokka:Kanadalaiset ääninäyttelijät Luokka:Kanadalaiset laulajat Luokka:Vuonna 1971 syntyneet Luokka:Elävät henkilöt
Louie Donowa

Brian Louie Donowa (s. 24. syyskuuta 1964) on entinen englantilainen jalkapalloilija.http://www.soccerbase.com/players_details.sd?playerid=2126 Hän pelasi kotimaassaan muun muassa Norwichissa, Stokessa, Ipswichissä ja Birminghamissa. Ulkomailla hän pelasi Espanjassa Deportivossa, Alankomaissa Willem II:ssa sekä Suomessa FC Interin paidassa Ykköstä kaudella 1998. == Lähteet == Luokka:Englantilaiset jalkapalloilijat Luokka:Vuonna 1964 syntyneet Luokka:Elävät henkilöt
West Valley City

West Valley City on kaupunki Yhdysvalloissa, Utahin osavaltiossa. Se on kasvanut kiinni Salt Lake Cityyn. Heinäkuussa 2008 West Valley Cityssä oli noin 123 000 asukasta, mikä tekee siitä Utahin toiseksi suurimman kaupungin.City Population West Valley City muodostettiin vuonna 1980 yhdistämällä Grangerin, Hunterin ja Redwoodin pikkukaupungit. Uuden kaupungin väkiluku oli noin 72 500.History Timeline Kaupungin kotisivu == Lähteet == == Aiheesta muualla == *Kaupungin kotisivu Luokka:Utahin kaupungit
Pikaluistelu talviolympialaisissa 2010

Vancouverin talviolympialaisissa 2010 kilpailtiin pikaluistelussa 13.–27. helmikuuta. Kilpailupaikkana toimi Richmond Olympic Oval. Kilpailulajeja oli yhteensä 12, kuusi kummallekin sukupuolelle. == Kilpamatkat == Miehet Naiset 500 m 500 m 1 000 m 1 000 m 1 500 m 1 500 m 5 000 m 3 000 m 10 000 m 5 000 m Joukkuetakaa-ajo Joukkuetakaa-ajo == Miehet == === 500 m === 15\. helmikuuta Sija Maa Urheilija Aika 1 Mo Tae-Bum 69,82 2 Keiichiro Nagashima 69,98 3 Jōji Katō 70,01 === 1 000 m === 17\. helmikuuta Sija Maa Urheilija Aika 1 Shani Davis 1.08,94 2 Mo Tae-Bum 1.09,12 3 Chad Hedrick 1.09,32 === 1 500 m === 20\. helmikuuta Sija Maa Urheilija Aika 1 Mark Tuitert 1.45,57 2 Shani Davis 1.46,10 3 Håvard Bøkko 1.46,13 === 5 000 m === 13\. helmikuuta Sija Maa Urheilija Aika 1 Sven Kramer 6.14,60 OR 2 Lee Seung-hoon 6.16,95 3 Ivan Skobrev 6.18,05 === 10 000 m === 23\. helmikuuta Sija Maa Urheilija Aika 1 Lee Seung-Hoon 12.58,55 OR 2 Ivan Skobrev 13.02,07 3 Bob de Jong 13.06,73 === Joukkuetakaa-ajo === 27\. helmikuuta Sija Maa Joukkue Aika 1 Mathieu Giroux Lukas Makowsky Denny Morrison 3.41,37 2 Brian Hansen Chad Hedrick Jonathan Kuck Trevor Marsicano 3.41,58 3 Jan Blokhuijsen Sven Kramer Simon Kuipers Mark Tuitert 3.39,95 OR == Naiset == === 500 m === 16\. helmikuuta Sija Maa Urheilija Aika 1 Lee Sang-hwa 76,09 2 Jenny Wolf 76,14 3 Wang Beixing 76,63 === 1 000 m === 18\. helmikuuta Sija Maa Urheilija Aika 1 Christine Nesbitt 1.16,56 2 Annette Gerritsen 1.16,58 3 Laurine van Riessen 1.16,72 === 1 500 m === 21\. helmikuuta Sija Maa Urheilija Aika 1 Ireen Wüst 1.56,89 2 Kristina Groves 1.57,14 3 Martina Sáblíková 1.57,97 === 3 000 m === 14\. helmikuuta Sija Maa Urheilija Aika 1 Martina Sáblíková 4.02,53 2 Stephanie Beckert 4.04,62 3 Kristina Groves 4.04,84 === 5 000 m === 24\. helmikuuta Sija Maa Urheilija Aika 1 Martina Sáblíková 6.50,91 2 Stephanie Beckert 6.51,39 3 Clara Hughes 6.55,73 === Joukkuetakaa-ajo === 27\. helmikuuta Sija Maa Joukkue Aika 1 Daniela Anschütz-Thoms Stephanie Beckert Anni Friesinger-Postma Katrin Mattscherodt 3.02,82 2 Masako Hozumi Nao Kodaira Maki Tabata 3.02,84 3 Katarzyna Bachleda-Curuś Katarzyna Wozniak Luiza Złotkowska 3.03,73 == Aiheesta muualla == * Vancouverin talviolympialaisten viralliset kotisivut – Pikaluistelu Luokka:Talviolympialaiset 2010 2010 Luokka:Vuoden 2010 pikaluistelu
Rantamuurat

Rantamuurat (Hypocnemoides) on puumuurien heimoon kuuluva varpuslintusuku. Rantamuurien sukuun kuuluu BirdLifen mukaan kaksi lajia. == Rantamuuriin kuuluvia lajeja == * Isorantamuura (Hypocnemoides maculicauda) * Rantamuura (Hypocnemoides melanopogon) == Aiheesta muualla == *BirdLife Suomi ry: Maailman lintujen suomenkieliset nimet 2., uudistettu painos (2006) *ITIS: Hypocnemoides Luokka:Puumuurat
Paul Joseph Cohen

Paul Joseph Cohen (1934–2007) oli yhdysvaltalainen matemaatikko. Hänet tunnetaan kontinuumihypoteesiin liittyvistä tutkimuksistaan. Puolanjuutalaisille siirtolaisille syntynytPaul J. Cohen. National Science and Technology Medals Foundation. Cohen sai kaksi merkittävää palkintoa, Fieldsin mitalin vuonna 1966 ja Amerikan Matemaattisen seuran Bôcher-palkinnon vuonna 1964.Paul Cohen, winner of world’s top mathematics prize, dies at 72 Stanford Report, March 28, 2007 == Lähteet == Luokka:Yhdysvaltalaiset matemaatikot Luokka:Fieldsin mitalistit Luokka:Vuonna 1934 syntyneet Luokka:Vuonna 2007 kuolleet Luokka:Amerikanjuutalaiset
Fagervikin kartano

Fagervikin kartano (ruots. Fagervik gård) sijaitsee Fagervikin kylässä Inkoossa. Kartano on alun perin rakennettu Fagervikin ruukin yhteyteen. Kartanon päärakennus, jonka on suunnitellut arkkitehti C. F. Schröder, valmistui vuonna 1773. Kartano suojeltiin Uudenmaan lääninhallituksen päätöksellä 1992. Fagervikin puisto on perustettu 1700-luvulla. Kartanon pohjoispuolella puisto on laaja, englantilaistyyppinen maisemapuisto ja kartanon eteläpuolella puisto on hoidetumpi, lähinnä barokkityylinen muotopuutarha, jossa sijaitsee muun muassa suihkulähde ja uusgoottilainen, kunnostettu kasvihuone. Vaativien kasviharvinaisuuksien kasvatukseen viehättyneen Fridolf Hisingerin aikaan Fagervikissa oli omat huoneensa muun muassa ananaksen, orkideoiden, kamelioiden ja palmujen kasvatukseen. Parhaimmillaan orkideahuoneessa oli 45 eri lajiketta. Fagervikin kirkko sijaitsee kartanon yhteydessä. Se on yksi Suomen harvoista yksityisomistuksessa olevista kirkoista. Fagervikin kartano, ruukin alue ja kirkko ovat olleet Hisingin (Hisinger) suvun yhtäjaksoisessa yksityisomistuksessa vuodesta 1723. Nykyiset omistajat ovat Otto von Frenckell sekä Barbara ja Eva Hisinger-Jägerskiöld, jotka omistavat myös Ekerön tilan Raaseporin Pohjassa. ==Lähteet== * * * ===Viitteet=== Luokka:Inkoon rakennukset ja rakennelmat Luokka:Suomen kartanot Luokka:Suomen 1700-luvulla rakennetut rakennukset ja rakennelmat
Char 2C

Char 2C(myös nimellä FCM 2C) oli raskas panssarivaunu, joka suunniteltiin Ranskassa ensimmäisen maailmansodan aikana. Siitä oli tulossa maailman suurin panssarivaunu. Panssarivaunun suunnittelu alkoi sodan viimeisenä vuonna, ja aselepo solmittiin ennen kuin Char 2C:tä oli ehditty käyttää kertaakaan. Sitä käytettiin kuitenkin lyhyesti Ranskan puolustuksessa kaksikymmentä vuotta myöhemmin. Vaunuja valmistettiin vain kymmenen kappaletta vuosien 1919-1921 välisenä aikana.Military FactoryFCM Char 2C, Char 2C, Char 2C (FCM-2C) heavy tank ==Ominaisuudet== Char 2C oli kolme metriä leveä, noin neljä metriä korkea ja yli kymmenen metriä pitkä. Panssari oli paksuimmillaan jopa 45 mm, mikä nosti vaunun painon 69 tonniin. Char 2C:n miehistöön kuului 12 jäsentä. Aseistuksena oli 75 mm tykki ja neljä 8 mm konekivääriä. == Lähteet == == Aiheesta muualla == Luokka:Ranskalaiset ensimmäisen maailmansodan panssarivaunut
James Hill

James Hill (19. toukokuuta 1908 – 2. kesäkuuta 1971) oli englantilainen pikakirjoituksen opettaja ja Teeline-pikakirjoitusjärjestelmän kehittäjä. Hill toimi Pitmanin pikakirjoitusjärjestelmän opettajana, mutta huomasi uransa aikana, että Pitmanin järjestelmä oli keskiverto-opiskelijoille vaikea oppia. Hän kehitti helpommin opittavan Teeline-nimisen järjestelmän, joka julkaistiin 32-sivuisena vihkosena Teeline – A Method of Fast Writing vuonna 1968. Ensimmäinen oppikirja Basic Teeline julkaistiin seuraavana vuonna. Jo tätä ennen Hill oli jo opettanut järjestelmää opiskelijoille. Hill kuoli vuonna 1971, vain muutama vuosi järjestelmän julkaisemisen jälkeen. Hänen vaimonsa Constance Hill, joka myös oli pikakirjoituksen opettaja, jatkoi järjestelmän levittämistä. Teeline saavutti suosiota erityisesti Britanniassa.MacMahon, Michael K. C.: Shorthand. Teoksessa == Lähteet == Luokka:Pikakirjoittajat Luokka:Englantilaiset henkilöt Luokka:Vuonna 1908 syntyneet Luokka:Vuonna 1971 kuolleet
Tapani Vuorenhela

Tapani Aimo Vuorenhela (s. 15. syyskuuta 1947 Somero) on entinen suomalainen kilpapyöräilijä. Vuorenhela osallistui Münchenin 1972 olympialaisissa 182 kilometrin maantiepyöräilyyn, jossa hän keskeytti. MM-kilpailuihin hän osallistui vuosina 1969 ja 1971; jälkimmäisellä kerralla hän sijoittui 100 kilometrin joukkueajossa kymmenenneksi. Pohjoismaiden mestaruuskilpailuihin hän osallistui vuosina 1968–1972 ja saavutti 100 kilometrin joukkueajossa pronssia vuonna 1971. Hän osallistui Varsova–Berliini–Praha-ajoon vuosina 1970–1972. Seuratasolla "Tapsa" Vuorenhela edusti Porin Tarmoa ja Turun Urheiluliittoa. Hän voitti Suomen mestaruuden henkilökohtaisessa maantieajossa sekä radalla 4 000 metrin joukkuetakaa-ajossa vuonna 1971. Maantieajossa hän saavutti SM-hopeaa vuonna 1969 sekä 1 000 metrin aika-ajossa SM-pronssia vuosina 1969 ja 1970. Tapani Vuorenhelan poika Turo Vuorenhela on saavuttanut joukkuekilpailuissa Suomen mestaruuksia pyöräilyssä ja triathlonissa. == Lähteet == * Luokka:Suomalaiset maantiepyöräilijät Luokka:Suomalaiset ratapyöräilijät Luokka:Vuonna 1947 syntyneet Luokka:Elävät henkilöt
Suomi talviolympialaisissa 1952

Suomi saavutti Oslon talviolympialaisten 1952 virallisissa urheilulajeissa yhdeksän mitalia, joista kolme oli kultaisia, neljä hopeisia ja kaksi pronssisia. Kisojen mitalitilastossa Suomi sijoittui kolmannelle tilalle. Lisäksi Suomi sai pronssia näytöslajina olleesta jääpallosta. Nuorin suomalainen olympiaurheilija näissä kisoissa oli jääkiekkoilija Erkki Hytönen, joka oli kilpaillessaan 18 vuoden ja 264 päivän ikäinen. Vanhin suomalainen osallistuja taasen oli jääkiekkoilija Eero Salisma, jolle ikää oli kilpaillessa kertynyt 35 vuotta ja 61 päivää.http://www.sports- reference.com/olympics/countries/FIN/winter/1952/ == Mitalistit == === Kultaa === * Veikko Hakulinen – maastohiihto, miesten 50 km * Heikki Hasu, Paavo Lonkila, Urpo Korhonen ja Tapio Mäkelä – maastohiihto, miesten 4x10 km viesti * Lydia Wideman – maastohiihto, naisten 10 km === Hopeaa === * Tapio Mäkelä – maastohiihto, miesten 18 km * Eero Kolehmainen – maastohiihto, miesten 50 km * Heikki Hasu – yhdistetty * Mirja Hietamies – maastohiihto, naisten 10 km === Pronssia === * Paavo Lonkila – maastohiihto, miesten 18 km * Siiri Rantanen – maastohiihto, naisten 10 km * Suomi – jääpallo, miehet (näytöslaji) == Lähteet == * Finland at the 1952 Oslo Winter Games Sports Reference LLC. ===Viitteet=== == Aiheesta muualla == * YLE Elävä arkisto: Oslon talviolympialaiset 1952 1952 Luokka:Valtiot talviolympialaisissa 1952
Patrick Wackström

Patrick Rafael Wackström (s. 6. syyskuuta 1958 Porvoon maalaiskunta) on suomalainen kilpapyöräilijä. Wackström edusti Suomea kaksissa olympialaisissa. Moskovassa 1980 hän sijoittui 100 kilometrin joukkueajossa seitsemänneksi yhdessä Harry Hannuksen, Kari Puiston ja nuoremman veljensä Sixten Wackströmin kanssa. Los Angelesissa 1984 hän sijoittui henkilökohtaisessa 190,2 kilometrin maantieajossa 38:nneksi sekä 100 kilometrin joukkueajossa 13:nneksi yhdessä Harry Hannuksen, Kari Myyryläisen ja Sixten Wackströmin kanssa. Patrick Wackström edusti Suomea vuosien 1977, 1978, 1979, 1981, 1982, 1983 ja 1985 MM- kilpailuissa. Nuorten MM-kilpailuissa vuonna 1976 hän sijoittui henkilökohtaisessa maantieajossa 12:nneksi ja 3 000 metrin takaa-ajossa 20:nneksi. Pohjoismaiden mestaruuskilpailuissa hän voitti kultaa 100 kilometrin joukkueajossa vuonna 1982 ja saavutti pronssia henkilökohtaisessa maantieajossa vuonna 1982 sekä joukkueajossa vuosina 1980 ja 1983. Seuratasolla Patrick Wackström edusti Porvoon Akillesta. Hän voitti maantie- ja ratalajeissa vuosina 1977–1983 yhteensä yhdeksän henkilökohtaista Suomen- mestaruutta ja useita joukkuemestaruuksia. Hän ajoi useita Suomen ennätyksiä, muun muassa 4 000 metrin takaa-ajossa ajan 4.56,8 vuonna 1981. Patrick Wackström on toiminut Suomen Pyöräilyunionin hallituksessa. Hänen isänsä Ole Wackström oli 1960-luvulla Suomen parhaita kilpapyöräilijöitä. Wackström oli Porvoon Energia Oy:n toimitusjohtaja vuosina 2006–2021. Hän sai energianeuvoksen arvonimen vuonna 2019. == Lähteet == * ===Viitteet=== == Aiheesta muualla == * cyclingarchives.com Patrick Wackström Luokka:Suomalaiset maantiepyöräilijät Luokka:Suomalaiset ratapyöräilijät Luokka:Vuonna 1958 syntyneet Luokka:Elävät henkilöt
Tunisian koripallomaajoukkue

Tunisian koripallomaajoukkue on Tunisian koripalloliiton hallinnoima joukkue, joka edustaa Tunisiaa maajoukkuekilpailuissa. Sen paras arvokisasaavutus on hopeamitali Afrikan-mestaruuskisoissa 1965. Se selviytyi ensimmäisen kerran MM-kisoihin vuonna 2010.Third Place Game: Tunisia Qualifies for the 2010 FIBA World Championship, Beating Cameroon 83-68 Viitattu 16.12.2009 MM-kisoissa se hävisi kaikki viisi alkulohkon otteluaan, niukimmin Iranille lukemin 58–71MM- kilpailujen 2010 ottelutulokset Viitattu 8.9.2010 . == Arvokisasaavutukset == === Olympialaiset === * Rooma 1960 - Peking 2008 - ei selviytynyt kisoihin * Lontoo 2012 - alkulohko === Koripallon MM-kilpailut === * Chile 1959 - Japani 2006 - ei selviytynyt kisoihin * Turkki 2010 - alkulohko * Kiina 2019 - alkulohko === Koripallon Afrikan-mestaruuskilpailut === * Egypti 1962 - ei osallistunut * Marokko 1964 - neljäs * Tunisia 1965 - hopeaa * Marokko 1968 - ei osallistunut * Egypti 1970 - pronssia * Senegal 1972 - viides * Keski- Afrikan tasavalta 1974 - pronssia * Egypti 1975 - viides * Senegal 1978 - ei osallistunut * Marokko 1980 - ei osallistunut * Somalia 1981 - kuudes * Egypti 1983 - ei osallistunut * Norsunluurannikko 1985 - kahdeksas * Tunisia 1987 - viides * Angola 1989 - kahdeksas * Egypti 1992 - seitsemäs * Kenia 1993 - kahdeksas * Algeria 1995 - ei osallistunut * Senegal 1997 - ei osallistunut * Angola 1999 - viides * Marokko 2001 - neljäs * Egypti 2003 - kuudes * Algeria 2005 - kahdeksas * Angola 2007 - kuudes * Libya 2009 - pronssia * Madagaskar 2011 - Mestaruus * Norsunluurannikko 2013 - yhdeksäs * Tunisia 2015 - pronssia * Tunisia/Senegal 2017 - Mestaruus * Rwanda 2021 - Mestaruus ==Tunisian 2010 MM-kisajoukkue== Numero Pelaaja Pituus Pelipaikka Syntymävuosi Seura 4 Radhouane Slimane 205 Laitahyökkääjä 1980 Al Nasr 5 Marouan Laghnej 190 Takamies 1986 JS Kairouan 6 Nizar Knioua 188 Takamies 1983 Stade Nabeulien 7 Naim Dhifallah 196 Laitahyökkääjä 1982 JS Kairouan 8 Marouan Kechrid 176 Takamies 1981 Amal Essaouira 9 Mohamed Hdidane 206 Laitahyökkääjä 1986 Stade Nabeulien 10 Atef Maoua 199 Laitahyökkääjä 1981 Huelva 11 Mokhtar Ghyaza 203 Sentteri 1986 ES Radès 12 Macram Ben Romdhane 204 Laitahyökkääjä 1989 ES Sahel 13 Amine Rzig 198 Takamies 1980 Stade Nabeulien 14 Hamdi Braa 203 Laitahyökkääjä 1986 ES Sahel 15 Salah Mejri 216 Keskushyökkääjä 1986 ES Sahel ==Lähteet== Luokka:Tunisian koripallo Luokka:Koripallomaajoukkueet
Sixten Wackström

Sixten Konstantin Wackström (s. 2. elokuuta 1960 Porvoo) on entinen suomalainen kilpapyöräilijä. Wackström edusti Suomea kaksissa olympialaisissa. Moskovassa 1980 hän sijoittui 100 kilometrin joukkueajossa seitsemänneksi yhdessä Harry Hannuksen, Kari Puiston ja vanhemman veljensä Patrick Wackströmin kanssa sekä keskeytti henkilökohtaisessa 189 kilometrin maantieajossa. Radalla hän sijoittui 4 000 metrin takaa-ajossa 11:nneksi Suomen ennätyksellä 4.50,17. Los Angelesissa 1984 hän sijoittui 100 kilometrin joukkueajossa 13:nneksi yhdessä Harry Hannuksen, Kari Myyryläisen ja Patrick Wackströmin kanssa sekä karsiutui 4 000 metrin takaa-ajon alkuerissä. Sixten Wackström sijoittui viidenneksi 3 000 metrin takaa-ajossa nuorten MM- kilpailuissa vuonna 1978. Aikuisten MM-kilpailuissa hän sijoittui 100 kilometrin joukkueajossa parhaimmillaan 11:nneksi vuonna 1983 sekä 4 000 metrin takaa-ajossa 17:nneksi ja joukkuetakaa-ajossa 11:nneksi vuonna 1981. Hän sijoittui Berliinin neljän päivän ajossa kolmanneksi vuonna 1981. Ikämiessarjoissa hän voitti kaksi maailmanmestaruutta 1990-luvun lopulla, ja mm. 2010 EM-kisoissa pisteajon kultaa. Pohjoismaiden mestaruuskilpailuissa Wackström voitti kultaa henkilökohtaisessa maantieajossa vuonna 1980 sekä 4 000 metrin takaa-ajon henkilökohtaisessa ja joukkuekilpailussa vuonna 1984. Vuoden 1980 maantieajon palkintojenjaossa hän sai alun perin hopeamitalin, koska hän irrotti kätensä ohjaustangosta ennen maaliviivaa ja hänet silloisten sääntöjen mukaisesti pudotettiin lopputuloksissa oman ryhmänsä viimeiseksi eli tuossa tapauksessa toiseksi. Mestaruusarvo palautettiin hänelle vasta vuonna 2000. Seuratasolla "Sicke" Wackström edusti Porvoon Akillesta. Hän voitti maantie- ja ratalajeissa vuosina 1979–1998 yhteensä kymmenen henkilökohtaista Suomen-mestaruutta ja viisi joukkuemestaruutta. Hän ajoi 4 000 metrin takaa- ajon lisäksi Suomen ennätyksen myös 1 000 metrin aika-ajossa, 1.09,68 vuonna 1984. Sixten Wackströmin isä Ole Wackström oli 1960-luvulla Suomen parhaita kilpapyöräilijöitä ja toimi myös poikiensa valmentajana. == Lähteet == * * Luokka:Suomalaiset maantiepyöräilijät Luokka:Suomalaiset ratapyöräilijät Luokka:Vuonna 1960 syntyneet Luokka:Elävät henkilöt
Giani Esposito

Giani Esposito (myös Gianni tai Giovanni; 23. elokuuta 1930 Etterbeek – 1. tammikuuta 1974 Neuilly-sur-Seine) oli belgialaissyntyinen näyttelijä. Hän esiintyi muun muassa elokuvassa Pariisi kuuluu meille (Paris nous appartient, 1960)Teeman TV-opas Gerard Lenzin roolissaElonet. Esposito syntyi alkuperältään napolilaiselle isälle sekä ranskalaiselle äidille ja asui 9–19-vuotiaana Italiassa. Hän toimi paitsi näyttelijänä myös runoilijana ja muusikkona. Hän oli naimisissa Pascale Petit'n kanssa, ja Douchka Esposito on hänen tyttärensä. Hän kuoli saatuaan aivokasvaimen ja virushepatiitin.Giani Esposito == Lähteet == == Aiheesta muualla == * Luokka:Ranskalaiset näyttelijät Luokka:Ranskalaiset muusikot Luokka:Ranskalaiset runoilijat Luokka:Vuonna 1930 syntyneet Luokka:Vuonna 1974 kuolleet
Ystävämme Charlie

Ystävämme Charlie () on saksalainen vuosina 1995–2012 valmistunut televisiosarja. Sarjaan valmistui kaiken kaikkiaan 220 normaalia jaksoa, ja 16 erikoisjaksoa. Sarja kertoo berliiniläisen eläinlääkärin perheen sekä Charlie- nimisen bonobon elämästä. Sarjaa esitettiin Saksassa ZDF -televisiokanavalla. Suomessa sarjan jaksoja on esittänyt televisiokanava Nelonen. Ensimmäinen jakso ensiesitettiin Nelosella 29. elokuuta 1999. ==Lähteet== Luokka:1990-luvun draamasarjat Luokka:2000-vuosikymmenen draamasarjat Luokka:2010-luvun draamasarjat Luokka:2010-luvun saksalaiset televisiosarjat Luokka:Perhesarjat Luokka:ZDF:n televisio-ohjelmat
Levi Strauss

Levi Strauss (26. helmikuuta 1829 Buttenheim, Baijerin kuningaskunta – 26. syyskuuta 1902 San Francisco, Kalifornia) oli saksalaissyntyinen yhdysvaltalainen tekstiilitehtailija, joka perusti Levi Strauss & Co. -yhtiön ja aloitti ensimmäisenä maailmassa farmarihousujen eli ”farkkujen” valmistamisen. ==Elämäkerta== Levi Strauss (alkuperäiseltä nimeltään Löb Strauß) syntyi vuonna 1829 Buttenheimissä Baijerissa eläneeseen juutalaiseen suurperheeseen. Isän kuoltua Strauss muutti 18-vuotiaana äitinsä ja kahden siskonsa kanssa New Yorkiin töihin kahden veljensä ompelutarvikeyritykseen. Seitsemän vuotta myöhemmin Strauss muutti San Franciscoon ja perusti oman ompelutarvike- ja vaatetusyrityksen, jonka asiakkaina oli vuoden 1849 kultaryntäyksen mainareita. Straussin tukkurikauppa menestyi, ja vaurastunut Strauss rahoitti kaupungin ensimmäisen synagogan perustamista sekä erilaisia hyväntekeväisyyskohteita kuten orpolasten rahastoja. Vuonna 1872 nevadalainen räätäli Jacob Davis alkoi valmistaa miesten työhousuja Straussilta hankkimistaan kankaista. Hän tarvitsi liikekumppania ja kääntyi tukkurinsa puoleen. Vuonna 1873 he saivat patentin farmarikankaisille työhousuille, joiden taskut oli vahvistettu kuparinapeilla. Kangas värjättiin siniseksi tahrojen piilottamiseksi. Strauss rakennutti oman farmaritehtaan. Näistä Levi's-farkuista yhtiö tuli tunnetuksi, ja ne tekivät Straussista miljonäärin. Hän laajensi yritystoimintaansa seuraavina vuosina ostamalla Mission and Pacific -puuvillatehtaan. Strauss kuoli 26. syyskuuta 1902 kotonaan San Franciscossa. Hänen sisarenpoikansa seurasi häntä yhtiön johdossa. == Lähteet == == Aiheesta muualla == Luokka:Yhdysvaltalaiset keksijät Luokka:Yhdysvaltalaiset liikemiehet Luokka:Amerikansaksalaiset Luokka:Farmarihousut Luokka:Vuonna 1829 syntyneet Luokka:Vuonna 1902 kuolleet
Kari Puisto

Kari Bertil Puisto (s. 25. elokuuta 1945 Karvia) on entinen suomalainen kilpapyöräilijä. Puisto sijoittui Moskovan 1980 olympialaisissa 100 kilometrin joukkueajossa seitsemänneksi yhdessä Harry Hannuksen, Patrick Wackströmin ja Sixten Wackströmin kanssa sekä 24:nneksi henkilökohtaisessa 189 kilometrin maantieajossa. Hän osallistui MM-kilpailuihin kaikkiaan 11 kertaa. Pohjoismaiden mestaruuskilpailuissa hän saavutti pronssia 100 kilometrin joukkueajossa ja sijoittui kuudenneksi henkilökohtaisessa maantieajossa vuonna 1980. Hän sijoittui Länsi-Berliinin neljän päivän ajossa kuudenneksi vuonna 1980 ja Rauhanajossa 24:nneksi vuonna 1979. Seuratasolla "Kallu" Puisto edusti Tampereen Sisua. Hän voitti Suomen-mestaruuden pariajossa ja joukkuemaantieajossa vuonna 1973, henkilökohtaisessa maantieajossa vuosina 1975 ja 1976 sekä 4 000 metrin joukkuetakaa-ajossa vuonna 1979. Hän siirtyi 1980-luvulla ajamaan cyclocrossia ja voitti siinä viisi Suomen-mestaruutta. Hän voitti useita TUL:n mestaruuksia vuosina 1965–1989. Kari Puisto toimi Suomen naisten pyöräilymaajoukkueen vastuuvalmentajana vuosina 1994–2000. == Lähteet == * Luokka:Suomalaiset maantiepyöräilijät Luokka:Suomalaiset ratapyöräilijät Luokka:Suomalaiset cyclocross-pyöräilijät Luokka:Vuonna 1945 syntyneet Luokka:Elävät henkilöt
Satoko Tanaka

Satoko Tanaka (; s. 3. helmikuuta 1942 Nagasaki) on japanilainen kilpauransa päättänyt uimari. Hän kilpaili kesäolympialaisissa Roomassa 1960 ja Tokiossa 1964. Roomassa hän saavutti sadan metrin selkäuinnissa pronssia ajalla 1.11,4.Satoko Tanaka Biography and Olympic Results Tanakan kansainvälinen debyytti tapahtui vuoden 1958 Aasian kisoissa, joissa hän rikkoi sadan metrin selkäuinnin Japanin-ennätyksen (1.15,1). Hän piti hallussaan kahdensadan metrin selkäuinnin maailmanennätystä vuosina 1959–1964 lukuun ottamatta kahdeksaa päivää vuonna 1960, jolloin Lynn Burke piti ennätystä hallussaan. Lisäksi Tanaka piti hallussaan 110 ja 220 jaardin selkäuinnin maailmanennätyksiä sekä sadan ja kahdensadan metrin selkäuinnin Japanin- ennätyksiä. Hänet nimettiin International Swimming Hall of Fameen vuonna 1991.ISHOF – Satoko Tanaka (JPN) – 1991 Honor Swimmer == Lähteet == == Aiheesta muualla == Luokka:Japanilaiset uimarit Luokka:Japanilaiset olympiamitalistit Luokka:Vuonna 1942 syntyneet Luokka:Elävät henkilöt
Pound for pound

Pound for pound on englanninkielinen nyrkkeilyssä ja joissakin muissa kamppailulajeissa käytettävä termi, jota käytetään vertailtaessa eri painoluokkien nyrkkeilijöitä keskenään. Esimerkiksi nyrkkeilyaiheiset julkaisut julkaisevat pound for pound -listoja, jossa eri painoluokkien nyrkkeilijät on asetettu arvioituun paremmuusjärjestykseen. Termin keksimiseen on vaikuttanut välisarjan mestaruudesta keskisarjan maailmanmestariksi ja myöhemmin myös ylempiin sarjoihin ottelemaan noussut Sugar Ray Robinson, jota pidetään yhtenä parhaimmista nyrkkeilijöistä. Toinen tunnettu eri painoluokissa menestynyt on Roy Jones Jr. Luokka:Nyrkkeilytermit
Chatham-Kent

Chatham-Kent on kaupunkioikeudet omaava kunta Kanadassa, Ontarion provinssissa. Alueen väkiluku on 108 589 (2006) asukasta. Kunnan alue on pääasiassa maatalouden käytössä, teollisuuden keskittyessä suurempiin taajamiin. Vuonna 1998 Kentin piirikunta ja Chathamin kaupunki yhdistettiin Chatham-Kentin kunnaksi. == Historia == Chathamin kaupunki sai alkunsa 1790-luvulla, kun kaupungin läpi virtaavan Thamesjoen varteen perustettiin laivatelakka. Kaupungin nimi saatiin Englannissa, Kentin kreivikunnassa sijainneesta Chathamin kaupungista, jossa myös sijaitsi laivatelakka. Amerikan vallankumouksen lopussa tapahtuneen Gnadenhutten verilöylyn seurauksena joukko kristittyjä munsee-intiaaneja muutti alueelle, joka nykyisin tunnetaan Moraviantownin esikaupunkina. Vuoden 1812 sodan Thamesin taistelu käytiin 5. lokakuuta 1813, Moraviantownin ja Thamesvillen esikaupunkien välisellä alueella. 1800-luvulla alue oli osa maanalaista rautatietä, jota pitkin mustat orjat pakenivat Yhdysvaltojen eteläisistä osavaltiosta heille myötämielisten valkoisten avustuksella pohjoiseen ja aina Kanadaan saakka. Ennen yhdistymistä Kentin piirikuntaan kuuluivat esikaupungit Camden, Chatham, Dover, Harwich, Howard, Orford, Raleigh, Romney, Tilbury East ja Zone. Vuonna 1998 Kentin piirikunta ja Chathamin kaupunki yhdistettiin Chatham-Kentin kunnaksi. == Lähteet == Luokka:Ontarion kunnat
Chatham

Chatham voi viitata seuraaviin asioihin: ;Englannissa * Chatham, kaupunki Kentin kreivikunnassa ;Kanadassa * Chatham-Kent, Kanadan Ontariossa kunta, jolla on kaupunkioikeudet ;Yhdysvalloissa * Chatham, kunta Massachusettsissa * Chathamin piirikunta, piirikunta Georgiassa ;Trinidadissa ja Tobagossa * Chatham, kunta Trinidadin saarella Trinidadissa ja Tobagossa ;Muita * Chathamsaaret, Uudelle-Seelannille kuuluva saariryhmä * Chatham House -sääntö, Britanniassa tiedotustilaisuuksien osallistujille annettu sääntö ;Britannian kuninkaallinen laivasto * HMS Chatham (1666), kaljuuna * HMS Chatham (1673), 4-tykkinen sluuppi * HMS Chatham (1691), neljännen luokan alus * HMS Chatham (1716), 4-tykkinen jahti * HMS Chatham (1741), 6-tykkinen jahti * HMS Chatham (1758), Chatham-luokan 50-tykkinen neljännen luokan alus * HMS Chatham (1788), 4-tykkinen tutkimusalus (priki) * HMS Chatham (1790), 4-tykkinen kuunari * HMS Chatham (1793), 10-tykkinen priki * HMS Chatham (1811), Aid-luokan varastoalus * HMS Chatham (1809), 74-tykkinen kolmannen luokan linjalaiva * HMS Chatham (1813), proomu * HMS Chatham (1835), siipiratastykkivene * HMS Chatham (1911), Town-luokan kevyt risteilijä * HMS Chatham (F87), Tyypin 22 -fregatti.
Synkkä Uhma

Synkkä Uhma r.y. on helsinkiläinen vuonna 1986 rekisteröity salibandyseura. Seuran miesten joukkue sai SM-pronssia kaudella 1987–1988 ja hopeaa kaudella 1988–1989. == Lähteet == == Aiheesta muualla == * Seuran kotisivu Luokka:Helsinkiläiset urheiluseurat Luokka:Suomalaiset salibandyseurat
The Beautiful Road to Albinbam

The Beautiful Road to Albinbam on suomalaisamerikkalainen independent-elokuva. Elokuva kertoo suomalaisen Mikan ja amerikkalaisen Annien yhteisestä road tripistä kesäisessä Suomessa. Elokuvan pääosissa toimivat Ilkka Hämäläinen ja Tasha Ann Ladwig, jotka myös käsikirjoittivat elokuvan. Elokuvan on ohjannut ja leikannut Teemu Villikka. Pääsävellystyöstä on vastannut Tapani Siirtola. Elokuvatarkastamon antama ikäraja elokuvalle on kielletty alle 11-vuotailta. Elokuvan Kouvolan Sanomiin arvostelleen Satu Kurrin mukaan elokuvan vahvuuksia oli kuvallinen ilmaisu ja heikkouksia liian lavea kerronta ja hän kirjoitti elokuvasta seuraavasti: Rosoinen jälki, kapinallisuus ja riippumattomuus tuovat mieleen amerikkalaiset indie-sisarelokuvat, jotka eivät tarvitse massiivista budjettia. Kotoisessa Albinbamissa kesäinen Suomi ja Kouvola lähiympäristöineen hymyilevät ja näyttävät parhaita puoliaan auton ikkunan läpi.... ... Elokuvan heikkouksia ovat leikkaus ja käsikirjoitus. Napakampi leikkaus olisi ryhdistänyt elokuvaa ja karsinut turhat rönsyt. Elokuvan loppuosan takautumat sekoittavat katsojan, ja kohtausten kertaaminen saa elokuvan näyttämään musiikkivideolta. Elokuvan ensi-ilta oli perjantaina 5. maaliskuuta 2010 kouvolalaisessa elokuvateatteri Studio123:ssa. == Lähteet == == Aiheesta muualla == * Blogi elokuvan tekemisestä * Elokuvan traileri Luokka:Vuoden 2010 suomalaiset elokuvat Luokka:Suomalaiset independent- elokuvat
Leo Tujunen

Leo Armas Tujunen (4. tammikuuta 1910 Joroinen – 5. marraskuuta 1988) oli Suomen Kuvalehden päätoimittaja 1960–1974 ja Kokoomuksen Nuorten Liiton puheenjohtaja 1953–1954. Ennen siirtymistään Suomen Kuvalehteen toimituspäälliköksi Tujunen oli Oikeistolehtien sanomapalvelun päätoimittaja vuosina 1950–1954.Facta 2001, osa 17, p. 49. WSOY 1985. Tujusen puoliso oli tiedottaja Jatta Tujunen. == Lähteet == Luokka:Kokoomusnuorten puheenjohtajat Luokka:Suomalaiset päätoimittajat Luokka:Vuonna 1910 syntyneet Luokka:Vuonna 1988 kuolleet
Jatta Tujunen

Aune-Marjatta ”Jatta” Tujunen (o.s. Tamminen; 28. toukokuuta 1915 Helsinki – 15. marraskuuta 2009 Helsinki) oli suomalainen tekstiili- ja vaatetusalan tiedotuksen uranuurtaja. Hän valmistui filosofian maisteriksi 1944. Tujunen aloitti sotien päätyttyä työskentelyn toimittajana Taloustiedon ja Taloudellisen tiedotustoimiston palveluksessa ja siirtyi myöhemmin Tekstiiliteollisuuslehden toimitussihteeri, jolloin hän toimi myös maaseutulehtien Helsingin-kirjeenvaihtajana. 1960-luvun alussa Tujunen siirtyi Tekstiilivaltuuskunnan tiedottajaksi. Tujusen puoliso oli Suomen Kuvalehden päätoimittaja Leo Tujunen. == Lähteet == Luokka:Suomalaiset toimittajat Luokka:Suomalaiset tiedottajat Luokka:Vuonna 1915 syntyneet Luokka:Vuonna 2009 kuolleet
Timo Rissanen

Timo Rissanen (s. 1964 Turku) on suomalainen teatteriohjaaja, näyttelijä ja teatterinjohtaja, joka on toiminut urallansa yli 39 vuotta. Timo Rissanen on johtanut Imatran teatteria vuodesta 2011 lähtien. Rissanen on ohjannut yhteensä 105 teatteriohjausta, joista useat ovat suomalaisia, pohjoismaisia tai eurooppalaisia kantaesityksiä. Lisäksi hänellä on ollut lähes 50 roolityötä ja hän on tehnyt lukuisia näytelmäkäännöksiä. Hän on myös tehnyt vierailuja lukuisiin teattereihin. Kiinnitykset: *Teatteri Jurkka, näyttelijäharjoittelija, vieraileva näyttelijä; *Varkauden Teatteri, näyttelijä, ohjaaja-näyttelijä; *Riihimäen Teatteri, ohjaaja-näyttelijä; *Savonlinnan kaupunginteatteri, teatterinjohtaja *Teatteri Imatra, teatterinjohtaja ==Lähteet== Luokka:Suomalaiset teatteriohjaajat Luokka:Suomalaiset näyttelijät Luokka:Suomalaiset teatterinjohtajat Luokka:Vuonna 1964 syntyneet Luokka:Elävät henkilöt
Egunkaria

Egunkaria oli Espanjassa ilmestynyt, vuonna 1990 perustettu baskinkielinen lehti, joka lakkautettiin oikeuden päätöksellä 2003 hallituksen ja Baskimaan välien ollessa äärimmäisen tulehtuneet. Perusteena ilmoitettiin terrorismin vastainen varotoimi. Lehden levikki oli 15 000. Lehden väitettiin toimineen Etan äänitorvena, minkä sen päätoimittaja Martxelo Otamendi on kieltänyt oikeudenkäynnissä, joka lehden johtoa vastaan alkoi 15. marraskuuta 2009. Otamendi on sittemmin ollut Egunkaria-lehden seuraajan Berria-sanomalehden päätoimittaja. Tuomioistuimena on terrorismiin erikoistunut Audiencia Nacional. Yleinen syyttäjä oli luopunut tapauksesta näytön puutteessa, ja hän on arvioinut, ettei lehti myötäillyt Etaa eikä vähätellyt sen rikoksia. Tuomioistuin päätti kuitenkin jatkaa asian viemistä eteenpäin. Lehden lakkauttamisen yhteydessä Otamendi pidätettiin, ja häneltä vaadittiin selvitystä, mistä Etan tiedotteet tulivat lehdelle. Otamendi on todennut, että häntä kidutettiin kuulustelujen aikana. Egunkaria oli omana aikanaan ainoa täysin baskinkielinen lehti. Sen perustivat lahjoitusvaroin baskien kulttuurivaikuttajien joukko. == Lähteet == == Aiheesta muualla == Luokka:Espanjalaiset lehdet